
           ЈУ Основна школа „Милош Црњански“ 
Бања Лука, Зоре Ковачевић 38а		
                 тел.: 051/358-121, e-mail: os201@skolers.org
                ЈИБ: 4401676090001, Организациони код: 0814201


Број: 351/26.
Датум: 18.8.2026. године

Родитељима ученика 

Предмет: Обавјештење за родитеље везано за ученике који путују до школе са удаљености веће од 4
     километра у оквиру уписног подручја школе 

Поштовани,

Обавјештење се првенствено односи на ученике који ће у школској 2026/27. години похађати 1. разред и ученике који из ПО Мотике прелазе у Централну школу на Петрићевцу у 6. разред, као и на ученике осталих разреда код којих је дошло до промјене мјеста пребивалишта.

Министарство просвјете и културе Републике Српске у складу са чланом 189. став 6. Закона о основном васпитању и образовању (''Службени гласник Републике Српске'' број: 81/22 и 59/26) и члана 49. и 50. Правилника о нормативима и стандардима за финансирање основних школа (''Службени гласник Републике Српске'' број: 68/23 и 94/24) суфинансира трошкове превоза ученика који до школе путују са удаљености веће од четири километра у оквиру уписног подручја школе. 

У складу са чланом 48. Правилника о нормативима и стандардима за финансирање основних школа (''Службени гласник Републике Српске'' број: 68/23 и 94/24) Школа је обавезна да на почетку школске године Министарству достави податке (име и презиме ученика путника, релацију на којој ученик путује и удаљеност са које ученик путује у школу).
За тачност достављених података одговоран је директор школе, а у складу са чланом 48. став 2. Правилника.

У прилогу се налази Рјешење о утврђивању уписног подручја Основне школе ''Милош Црњански'' Бања Лука и Подручног одјељења Мотике.

Као доказ чијем уписном подручју дијете припада, неопходно је доставити Увјерење о пребивалишту које издаје МУП РС (само за ученике који се први пут уврштавају на Списак). 

[bookmark: _GoBack]Молимо родитеље да Увјерење о пребивалишту (оригинал/овјерена копија) – само за ученике који до сада нису били на Списку и Изјаву – сви ученици (које се могу преузети са сајта или фејсбук странице школе и у администрацији), попуне, овјере у Општини,  те доставе у администрацију школе у што краћем року, а најдаље до 28.8.2026. године, јер се Списак ученика мора доставити Министарству просвјете и културе РС на одобрење.

На списак ће се уврстити искључиво ученици који станују на удаљености већој од 4 км, а похађају школу којој према уписном подручју припадају и који у остављеном року доставе неопходну документацију. 


С поштовањем.
											 Директор школе
				       								             		 .........................................................
											Никола Радуловић

